ปฏิกิริยาต่อการรุกรานยูเครนโดยรัสเซีย
ประเทศ > ทวีปแอฟริกา

กานา – เชอร์ลีย์ อายอร์กอร์ โบตช์เวย์ รัฐมนตรีว่าการกระทรวงต่างประเทศแถลงประณามต่อการรุกราน
กาบอง – กาบองเข้าร่วมกับสหรัฐในแถลงการณ์ร่วมภายหลังจากการลงคะแนนเสียงในมติของคณะมนตรีความมั่นคงของสหประชาชาติ เกี่ยวกับการรุกรานยูเครนโดยรัสเซีย
กาบูเวร์ดี – นายกรัฐมนตรีกาบูเวร์ดีออกแถลงประณามบนโพสต์ในเฟสบุค เกี่ยวกับการรุกรานยูเครนและเรียกร้องให้เร่งหาแนวทางในการแก้ไขปัญหาผ่านการทูตและการเจรจา
แกมเบีย – แกมเบียร่วมสนับสนุนในแถลงการณ์ร่วมนำโดยแอลเบเนีย-อเมริกาที่มติของคณะมนตรีความมั่นคงแห่งสหประชาชาติในการประณามรัสเซีย
เคนยา – เคนยาเข้าร่วมกับสหรัฐในแถลงการณ์ร่วมภายหลังจากการลงคะแนนเสียงในมติของคณะมนตรีความมั่นคงของสหประชาชาติ เกี่ยวกับการรุกรานยูเครนโดยรัสเซีย
ซิมบับเว – ซิมบับเวเริ่มอพยพพลเมือง 256 คนออกจากยูเครน โดยแนะนำให้พลเมืองของตนออกจากยูเครนหากสามารถทำได้อย่างปลอดภัย
ซูดาน – ซูดานมีการประสานงานการอพยพลเมืองของตนในยูเครนกับทางการโปแลนด์และโรมาเนีย
ซูดานใต้ – รัฐมนตรีว่าการกระทรวงการต่างประเทศและความร่วมมือระหว่างประเทศของซูดานใต้ เรียกร้องให้นักการทูตในยุโรปนับจำนวนประชากรชาวซูดานใต้ในยูเครน โดยระบุว่า "พวกเขามีความกังวลเป็นอย่างสูงเกี่ยวกับสถานการณ์ในยูเครน"
เซาตูแมอีปริงซีป – คาร์ลอส วิลา โนวา ประธานาธิบดีเซาตูเมและปรินซิปี กล่าวว่า ประเทศของเขานั้น "ไม่เห็นด้วยกับการทำสงคราม" ในยูเครน และหวังว่าทั้งสองจะพูดคุยเพื่อ "แก้ไขข้อพิพาท"
แซมเบีย – มูตาเล นาลูมันโก รองประธานาธิบดีตอบคำถามของสมาชิกสภาผู้แทนราษฎร โดยระบุว่าแซมเบียไม่สามารถตัดสินใจข้างเดียวเกี่ยวกับความขัดแย้งได้ และจะ "จะไม่สร้างจุดยืนในฐานะประเทศ แต่อาจเป็นกลุ่มองค์กรที่ประเทศเป็นสมาชิกอยู่แทน" นอกจากนี้ แซมเบียยังได้เตรียมแผนอพยพชาวแซมเบียที่อยู่ในยูเครนด้วย
ประเทศตูนิเซีย – ตูนีเซียเรียกร้องให้พลเมืองของตนที่พำนักอยู่ในยูเครนไม่เดินทางออกนอกประเทศ โดยไม่ได้รับการประสานจากหน่วยงานล่วงหน้า
นามิเบีย – นามิเบียเรียกร้องให้สหประชาชาติแก้ไขสถานการณ์ด้วยสันติวิธี นอกจากนี้ นามิเบียยังเตรียมช่องทางการอพยพชาวนามิเบียจำนวน 100 คน หากมีความจำเป็น
ไนจีเรีย – วันที่ 24 กุมภาพันธ์ พ.ศ. 2565 ถ้อยแถลงเบื้องตันจากกระทรวงการต่างประเทศไนจีเรีย รับทราบถึงการรุกรานยูเครนโดยรัสเซีย โดยอธิบายว่าสถานการณ์นั้นเป็นเรื่อง "น่าประหลาดใจ" โดยมีการประการแผนช่วยเหลือพลเมืองของตนจากยูเครน อย่างไรก็ตาม ในถ้อยแถลงนั้นหลีกเลี่ยงที่จะประณามการกระทำของรัสเซีย และยืนยันในสิ่งที่รัสเซียกล่าวอ้างในการโจมตียูเครนอีกครั้งว่า "จำกัดอยู่ภายในค่ายทหารเท่านั้น" วันที่ 26 กุมภาพันธ์ พ.ศ. 2565 ภายหลังจากที่เจฟฟรีย์ ออนเยมา รัฐมนตรีว่าการกระทรวงการต่างประเทศได้พบกับคีร์โดดา วาเลรี เอกอัครรัฐทูตยูเครนประจำไนจีเรีย, อเล็กเซ เชบาร์ชิน เอกอัครรัฐทูตรัสเซียประจำไนจีเรีย และผู้แทนจากประเทศกลุ่ม 7 เขาจึงได้ออกแถลงการณ์ประณามการรุกรานของรัสเซียอย่างเป็นทางการ และเรียกร้องให้รัสเซียถอนกำลังออกจากยูเครน
ไนเจอร์ – ไนเจอร์เป็นหนึ่งใน 87 ประเทศที่ลงนามจดหมายประณามการรุกรานยูเครนโดยรัสเซียของสหประชาชาติ
บอตสวานา – บอตสวานาเป็นหนึ่งใน 87 ประเทศที่ลงนามจดหมายประณามการรุกรานยูเครนโดยรัสเซียของสหประชาชาติ
มอริเชียส – รัฐบาลมอริเชียสเรียกร้องให้มีการแก้ไขความขัดแย้งโดยสันติ และเข้าร่วมในการเรียกร้องให้มีการเจรจากันอย่างสันติในระหว่างคู่ขัดแย้งทั้งสอง
มาลาวี – ประธานาธิบดีลาซารัส ชาเควรา เรียกร้องให้รัสเซียถอนกำลังทหารโดยทันที
โมร็อกโก – โมร็อกโกได้ตอกย้ำถึงการสนับสนุนในบูรณภาพแห่งดินแดนของทุกรัฐในสหประชาชาติ
ลิเบีย – นายลา มันกูช รัฐมนตรีว่าการกระทรวงการต่างประเทศได้ออกแถลงประณามการแทรกแซงทางทหารของรัสเซียในยูเครนว่า เป็นการละเมิดกฎหมายระหว่างประเทศ และเรียกร้องให้รัฐบาลมอสโก "สงบและถอยทัพ"
เลโซโท – เลโซโทเข้าร่วมกับสหรัฐในแถลงการณ์ร่วมภายหลังจากการลงคะแนนเสียงในมติของคณะมนตรีความมั่นคงของสหประชาชาติ เกี่ยวกับการรุกรานยูเครนโดยรัสเซีย
ไลบีเรีย – ไลบีเรียออกแถลงประณามการรุกราน
อียิปต์ – นายกรัฐมนตรีมูสตาฟา มัดบูลี ระบุว่ารัฐบาลกำลังเฝ้าติดตามวิดฤตนี้ และเขาแสดงความปรารถนาที่จะให้สถานการณ์คลี่คลายโดยเร็ว
เอธิโอเปีย – สถานเอกอัครรัฐทูตเอธิโอเปียประจำกรุงเบอร์ลินเรียกร้องให้ชาวเอธิโอเปียในยูเครนข้ามพรมแดมไปยังโปแลนด์
แองโกลา – รัฐบาลแองโกลาเรียกร้องให้ฝ่ายต่าง ๆ ที่เกี่ยวข้องกับความขัดแย้งหยุดยิง และเตือนว่าความขัดแย้งนั้นนอกจากจะก่อให้เกิดความเสียหายแก่มนุษย์และสิ่งของแล้ว ยังส่งผลให้เกิด "บรรยากาศความตึงเครียดระหว่างประเทศ" ด้วย กระทรวงการต่างประเทศแองโกลายังกล่าวป้องด้วยว่า "คู่กรณีต้องมุ่งมั่นในการแก้ไขความขัดแย้งอย่างสันติ"
แอฟริกาใต้ – นาเลดี ปันดอร์ รัฐมนตรีว่าการกระทรวงความสัมพันธ์และความร่วมมือระหว่างประเทศได้ออกแถลงการณ์กล่าวโทษทั้งรัสเซียและยูเครน โดยเรียกร้องให้ "มีการเจรจาอย่างครอบคลุมโดยคณะมนตรีความมั่นคงแห่งสหประชาชาติ" และ "เพิ่มการเจรจาทางการทูต"
แอลจีเรีย – กระทรวงการต่างประเทศแอลจีเรียระบุว่า "กำลังติดตามความคืบหน้าในสถานการณ์ในสาธารณรัฐยูเครน" นอกจากนี้ยังเรียกร้องให้ชาวอัลจีเรียที่พำนักอยู่ในยูเครน ปฏิบัติตามคำแนะนำของสถานทูตแอลจีเรีย